Gaashakwa Aloysius Byamukama
Kooti egi, erikukurirwa omuramuzi Patrick Bamuhiiga, ekatandika okuhurira orubanja oru ebiro 19.12.2017 kandi esande ehwaire, kooti egi eshutamire emirundi ebiri okuhurikiza orubanja nirwe rumwe.
Bwanyima y’okuhurikiriza obujurizi bw’embaju zombiri, omuramuzi Bamuhiiga ayongyeireyo okugaruka kuhurikiza obujurizi bwaabo aharwakashatu oru. Obu kooti egi eragarukye kushutama.
Kitabaaza Jovans Tushemereirwe nagira ngu itaka eri barikutonganira n’erya nyina kimuzaara omugyenzi Robinah Kenjwano, kandi ku Katooto atariineho mukono.
Katooto, obwo arikujwekyerwa omuhoreereza we Silas Mugabi Kahima, nagira ngu akagura itaka eri okuruga ahari mutabani wa Kenjwano Steven Nuwagira ngu kandi aine n’endagaano ze.
Itaka eri erikurwanirwa, nirishangwa omuri Kakyeganyegye omuri Masheruka Sheema, ahu Tushemereirwe arikwatana na Katooto.
lug_Latn lug_Latn lug_Latn run_Latn lug_Latn fij_Latn